ઉત્તરાયણમાં પતંગ ચગાવવાનો શોખ જબરદસ્ત હોય છે અને આ માટે પતંગર‌િસયાઓ ચાઇનીઝ માંજા અથવા તો કાચથી ઘસેલો માંજો તૈયાર કરાવે છે. જે સામાન્ય માણસ અને અબોલાં પક્ષીઓ માટે પણ જોખમી હોય છે. ચાઇનીઝ દોરી પર પ્રતિબંધનું જાહેરનામું પણ પ્રસિદ્ધ કરાયું છે ત્યારે ઓગસ્ટ ર૦૧૬માં નેશનલ ગ્રીન ટ્રિબ્યૂનલે કાચથી ઘસેલા માંજા પર પણ પ્રતિબંધ લગાવ્યો હતો. એનજીટીને આપેલા આદેશને દુકાનદારો ઘોળીને પી જતાં ગુજરાત હાઇકોર્ટમાં ચીફ જ‌સ્ટિસ આર. સુભાષ રેડ્ડી તથા વિપુલ પંચોલીની ખંડપીઠમાં જાહેર હિતની અરજી કરવામાં આવી હતી.